Disse fire typer tager steroider

Ekspert-typen

Steroiderne indgår hos denne type som en del af et kropsprojekt, der skyldes en nysgerrighed over for, hvad kroppen er i stand til med hjælp fra medicin. De går derfor meget op i at sætte sig ind i effekten af stofferne, hvad de gør ved kroppen og hvordan man kan behandle bivirkningerne. Men selv om de er mere forsigtige, oplever de også bivirkninger, som studiet også viser, siger Ask Vest Christiansen.

YOLO-typen

Medierne fokuserer ofte på YOLO-typen, fordi de har en meget tydelig risikoprofil. De kendetegnes ved, at de også ofte havner i slagsmål i nattelivet og ikke er særlig optaget af bivirkningerne. YOLO-typen er utålmodig og vil have hurtige resultater i træningscenteret. Hans viden om steroider er ikke stor. Det, han ved, ved han fra træningskammerater og ”de store fyre” i centeret.

Atlet-typen:

Atlet-typens hovedfokus er at opnå den bedst mulige konkurrenceform, og derfor planlægges både trænings- og diæter nøje i overensstemmelse med sæsonen. Atlet-typen får typisk sin viden fra andre i bodybuildermiljøet eller fra for eksempel læger eller andre eksperter, som han sparrer med.

Velvære-typen:

Velvære-typen er forfængelig med sit udseende, og hans hovedfokus er æstetik, velvære og livskvalitet. Velvære-typen er typisk ældre end de andre typer, da et af motiverne for at bruge steroider er at undertrykke, at de ser ældre ud.

Kilde: Ask Vest Christiansen og bogen "Motionsdoping. Styrketræning, identitet og kultur”